# data[].attributes.body
Întrebări pentru reflecție

❓ Crezi că tehnologia poate salva planeta fără schimbări de comportament?

> Victor: Tehnologia poate ajuta foarte mult, dar fără schimbarea comportamentului nostru nu are efect pe termen lung. De exemplu, dacă avem panouri solare dar continuăm să consumăm energie în exces, nu rezolvăm problema.

> Elena: Cred că tehnologia e importantă, dar nu suficientă. Noi suntem parte din problemă, deci trebuie să fim și parte din soluție – prin alegerile zilnice.

> Alexia: Da, poate salva planeta… dar doar dacă o folosim inteligent și cu scopul de a reduce poluarea, nu pentru confort în exces.

❓ Ce ai putea face TU începând de azi pentru a reduce impactul tău asupra mediului?

> Maria: Aș putea merge mai mult pe jos sau cu bicicleta, în loc să mă duc peste tot cu mașina părinților.

> Andreea: Să reduc consumul de carne, să nu mai cer ambalaje de plastic și să folosesc o sticlă reutilizabilă de apă.

> Cătălina: Mă pot asigura că sting lumina când ies din cameră, închid robinetul când mă spăl pe dinți și nu las încărcătorul în priză.

> Ianis: Aș putea dona hainele pe care nu le mai port, în loc să le arunc, și să nu mai cumpăr impulsiv.

❓ De ce crezi că mulți oameni nu iau în serios criza climatică?

> Anca: Pentru că efectele nu sunt încă vizibile în viața lor de zi cu zi. Dacă nu simți o problemă, nu o consideri urgentă.

> Mathias: Mulți cred că e o problemă "prea mare" pentru o singură persoană și se gândesc că „nu contează ce fac eu”.

> Ioana: Pentru că sunt dezinformați sau manipulați de interese economice. Nu toți înțeleg cât de gravă este situația.

> Iuliana: Pentru că sunt ocupați cu problemele zilnice: școală, muncă, bani. Schimbările climatice par un „lux” pe care nu și-l permit să-l analizeze.

# data[].attributes.body
Soluții posibile

🟡 Energetice:

Folosirea energiei solare, eoliene și hidroelectrice

Alegerea echipamentelor cu eticheta „A”

🟡 Transport:

Bicicletă, mers pe jos, transport public

Vacanțe cu trenul în locul avionului

🟡 Alimentație:

Mai puțină carne (în special vită)

Produse locale și de sezon

🟡 Haine și consum:

Cumpărături responsabile

Haine second-hand sau schimb de haine

🟡 Acasă:

Redu temperatura termostatului

Fă dușuri scurte

Scoate electronicele din priză

Nu stoca date inutile (amprenta digitală)

# data[].attributes.body
Cauzele încălzirii globale

Arderea combustibililor fosili (cărbune, petrol, gaz)

Transportul (mașini, avioane, camioane)

Tăierea pădurilor

Agricultură intensivă și creșterea animalelor

Produse și echipamente care emit fluoruri

Topirea ghețarilor (efect, dar și factor care accelerează procesul)

# data[].attributes.body
Păreri ale elevilor:

Bianca: Putem inversa încălzirea globală, dar nu vrem. Cei de la putere sunt nepăsători, iar noi ceilalți avem alte griji. Nu ne pasă ce se întâmplă peste 30 de ani.

Adelina: Un documentar excelent, dar cu foarte multă informație tehnică. Tot nu mi-e clar de ce dioxidul de carbon și metanul cauzează încălzirea globală. Ar trebui explicat mai simplu.

Denisa: Mi-a plăcut că nu doar ne arată problema, ci și soluțiile posibile. M-a făcut să mă gândesc mai serios la amprenta mea de carbon.

# data[].attributes.body
„Ice on Fire” este un documentar lansat în 2019, regizat de Leila Conners și produs de Leonardo DiCaprio. Filmul explorează soluții pentru inversarea încălzirii globale, punând accentul pe inovație, tehnologie și acțiuni colective. Realizat în locații din întreaga lume, documentarul transmite un mesaj esențial: mai avem o șansă, dar trebuie să acționăm urgent.

# data[].attributes.body
Această vizionare a fost o ocazie de a reflecta asupra impactului nostru asupra planetei și de a discuta despre responsabilitatea pe care o avem față de generațiile viitoare. Prin acest Padlet, am adunat idei, păreri și soluții pentru a înțelege mai bine ce înseamnă să trăim sustenabil și informat într-o lume în schimbare.

# data[].attributes.body
Prin imagini impresionante și date științifice clare, documentarul ne arată nu doar cauzele crizei climatice – cum ar fi emisiile de carbon, defrișările sau consumul excesiv – ci și soluțiile pe care le avem la dispoziție. De la energie regenerabilă până la schimbări în stilul nostru de viață, toate au un rol important.